Sveti Kristofor
<s>Sveti Kristofor ili Sveti Hristifor ((, Ágios Christóforos, Kanaan, ? - Samos, oko 251) je kršćanski svetac i mučenik koji je po tradiciji ubijen za vrijeme progona rimskog cara Decija.</s>

<s>Biografija 
Prema Zlatnoj legendi rodio se u Kanaanu (Palestina) u 3. stoljeću, te je bio čovjek divovskog rasta i snage, a tražio je najmoćnijeg čovjeka na Zemlji da mu služi.</s><s>Prvi njegov gospodar, kralj, brzo je otpao jer je Reporb (ime prije krštenja) otkrio da se boji Sotone, pa ga ostavi kako bi služio Đavlu.</s><s>Od njega je pak otišao kad je vidio da drhti pred križem i spomenom Isusa Krista.</s><s>U svojim lutanjima namjerio se na pustinjaka, koji ga je podučio kršćanstvu i preobratio.</s><s>On ga je nagovorio da prenosi preko rijeke stare, nemoćne i putnike.</s>

<s>Jedne noći probudilo ga je dijete koje ga je zamolilo da ga prenese preko rijeke.</s><s>Tada je podigao dijete na ramena i zagazio u rijeku.</s><s>Sa svakim korakom koji je činio, dijete je postajalo sve teže i teže, a voda sve nemirnija, pa je Reprob na pola puta pomislio da će se i on i dijete utopiti.</s><s>Prema toj legendi, on je prenio preko rijeke dječaka Isusa.</s><s>Isus ga je tada pokrstio vodom iz te rijeke.</s><s>Nakon toga je odlučio napustiti službu prenošenja ljudi na rijeci i posvetiti se potpuno širenju kršćanske vjere.</s>

<s>O njemu se malo zna, ali izvjesno je da je umro kao mučenik oko 251. na grčkom otoku Samosu.</s><s>Odrubljena mu je glava jer nije htio žrtvovati poganskim bogovima.</s>

<s>Štovanje 
Spomendan mu je 25. srpnja.</s><s>Ubraja se među 14 svetih pomoćnika, koje vjernički puk zaziva u pomoć prigodom raznih prirodnih katastrofa i bolesti.</s><s>Sveti Kristofor je zaštitnik otoka Raba, putnika, vozača i pomoraca, zaštitnik od svih nevolja i boleština, oluja i uragana.</s><s>Na Rabu se čuvaju moći Svetog Kristofora, a njemu u čast se održava i Rapska fjera od 25. do 27. srpnja svake godine.</s>

<s>U srednjem vijeku prikaz Kristofora se mogao naći na ulazima u mnoge crkve i na gradskim vratima jer se vjerovalo da onaj tko pogleda lik sveca taj dan neće umrijeti i da može putovati bilo gdje jer će ga Kristofor zaštiti.</s>

<s>Izvori</s>

<s>Vanjske veze</s>

<s>kristofor.hr , zaštitnik otoka Raba
 Sv. Kristofor Stranica sa podatcima i izvorima o sv. Kristoforu 
 Ohridski prolog za 9. maj (22. maj)
 Pravoslavno - Starokatolički Generalni vikarijat Sv. Metoda, Irig</s>

<s>Sveci
Ranokršćanski mučenici
Četrnaest svetih pomagača</s>

